
Ako čovjek iz opravdanih razloga zakasni na jedan rekat džuma-namaza, da li se računa da je stigao na džuma ili podne-namaz, odnosno, koliko će rekata naklanjati nakon što imam preda selam?


* 
* 
* 
* 
* 
* 
* 

 
Kada se računa da je čovjek stigao na džumu?

Ko stigne klanjati jedan rekat džuma-namaza stigao je na džuma-namaz, kažu hanefijski, malikijski, šafijski, hanbelijski i zahirijski autoriteti. (Vidjeti: *El-Umm*, 1/205-206, *El-Mebsut*, 2/35, *El-Medžmu*, 4/555-556, *El-Mugni*, 3/182, *El-Muhalla*, 5/73, *Fethul-Bari*, 5/21, od Ibn Redžeba, *El-Insaf*, 2/380, i *Šerhuz-Zerkeši*, 2/884-886.)  

Taj svoj stav dokazuju sljedećim predanjem koje su preko Ebu Hurejre, radijallahu anhu, zabilježili Buharija i Muslim: *“Ko stigne na jedan rekat namaza, stigao je obaviti taj ***[namaz](https://pitajucene.com/search/Namaz/questions/ "Pretraži pitanja o namazu")***.”* ***[Hadis](https://pitajucene.com/search/Hadis/questions/ "Pretraži pitanja o hadisima")*** je općenit, odnosi se na sve namaze. Još jasniji dokaz u tom pogledu jeste predanje Ibn Omera, radijallahu anhu, da je Vjerovjesnik, ﷺ, kazao: *“Ko stigne na jedan rekat džume ili nekog drugog namaza, njegov je namaz potpun.”* (Nesai, Ibn Madže i Darekutni. Šejh Albani predanje smatra ispravnim. Vidjeti: *Sahihun-Nesai,* 1/188.)  

Od ashaba ovaj su stav zastupali: Ibn Mes’ud, Ibn Omer i Enes b. Malik, radijallahu anhum, i nije preneseno da je ijedan ***[ashab](https://pitajucene.com/search/ashab/questions/ "Pretraži pitanja o ashabima")*** rekao suprotno tome. (Vidjeti: *El-Mugni*, 3/184.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


